Remmina

Remmina er navnet på et fjernstyringsprogram som er utviklet for POSIX-baserte operativsystemer for datamaskiner. Programmet gjør det mulig å fjernstyre en annen datamaskin enn den som programmet er lagret på. Slike programmer kan brukes for eksempel i opplæringsøyemed eller når en administrator eller brukerstøtte skal bistå med feilretting. 

Remmina støtter en rekke forskjellige protokoller for tilkobling.

Remmina har vært tilgjengelig for nedlasting fra operativsystemet Debian siden versjon 6 (Squeeze), og for Ubuntu-versjoner siden 10.04 (Lucid Lynx).
FreeBSD-ports har den også som en egen utgivelse, sammen med tilhørende protokollspesifikke programtillegg som angir tilkoblingstype.

Siden 11.04 (Natty Narwhal), erstattet Remmina tsclient som Ubuntus forvalgte fjernskrivebordsklient.

Referanser

Eksterne lenker 
 

Fri programvare-prosjekter